شەفەق
نیوز/ موستەفا کازمی سەرۆک وەزیرەیل فیدراڵی، و نێچیروان بارزانی سەرۆک هەرێم
کوردستان، ئمڕوو دووشەممە، دووپات لە پابەندبوون عراق و هەرێم کوردستان کردن وە پەیوەندیەیل
خاس هاوسایەتی، و زەویەیل عراق نەوونە سەرچەوی هەڕەشەداین دەوڵەتەیل هاوسا.
ئەوەیش
لە چەوپیکەفتنیگ لە شار هەولێر پایتەخت هەرێم کوردستان گردیانەو کرد، لە پەراویز سەردان
کازمی ئەرا هەرێم کوردستان.
وەگورەی
بەیاننامەی سەرۆکایەتی هەرێم کوردستان ک رەسیە ئاژانس شەفەق نیوز: لە دیدارەگە باس
نووەوبویەیل کار سیاسی کریا، هەمیش باس تەقەلایل حکومەت فیدراڵی و هەرێم کوردستان ئەرا
نزیکەوکردن نووڕینەیل ناوبەین لایەنەیل سیاسی، و مقەیەتیکردن ئاشتەوایی کۆمەڵایەتی،
و وەخوەیگردن گفتوگۆ جویر تەنیا رییگ ئەرا بەرهەمکردن چارەسەریەیل.
هەردوگ
لایەنەگە جەخت کردن ک خوین و گیان عراقیەیل و مقەیەتیکردن دارایی و ماڵداری گشتی و
تایبەت خوازین و ئامانجە لە خود وەختەگە، و دووپات کردن ک داوای هاوکاری وەرد هیزە
ئەمنیەیلە و ئاسانکردن جیوەجیکردن ئەرکیان لە گشتی کریاگە، ئەرا مقەیەتیکردن ئاسایش
و ئارامی عراق.
هەردوگ
لایەنەگە باس گەشەیل ئەمنی دویایین کردن و ئامانجکردن ناوچەیلیگ لە هەرێم کوردستان،
و دووپات لە گرنگی ریزگردن لە سەروەری عراق کردن، و رەتکردن ئەوە کردن ک عراق بوودە
مەیدانیت ئەرا یەکلاوەکردن توڵەیل هەرێمی، و دووپات لە پابەندبوین عراق و هەرێم
کوردستان کردن وە پەیوەندیەیل خاس هاوسایەتی، و زەویەیل عراق نەوونە سەرچەوی
هەڕەشەداین دەوڵەتەیل هاوسا.
